b"\n_START_ARTICLE_\n\xc3\x92xid d'alumini\n_START_SECTION_\nEstructura\n_START_PARAGRAPH_\nExisteixen dues formes principals d'\xc3\xb2xid d'alumini amb estructures cristal\xc2\xb7lines diferents i propietats diferents. A alta temperatura la forma estable \xc3\xa9s la , que tamb\xc3\xa9 pot existir en forma metaestable a temperatura ambient. S'obt\xc3\xa9 en cremar alumini o calcinant les seves sals per damunt dels 1000 \xc2\xb0C. Cristal\xc2\xb7litza en el sistema trigonal. Els anions \xc3\xb2xid, , estan distribu\xc3\xafts en un empaquetament hexagonal compacte i els cations alumini(3+), , es disposen sim\xc3\xa8tricament en els intersticis octa\xc3\xa8drics, ocupant-ne dos de cada tres per a mantenir l'electroneutralitat. Es presenta en forma de pols blanca. La seva densitat \xc3\xa9s de 4 g/cm\xc2\xb3, amb una duresa de 8,8 en l'escala de Mohs i punt de fusi\xc3\xb3 2055 \xc2\xb0C. \xc3\x89s a\xc3\xafllant del corrent el\xc3\xa8ctric. No s'hidrata i \xc3\xa9s resistent a l'atac dels \xc3\xa0cids en contrast amb d'altres formes. A la natura es presenta al mineral corind\xc3\xb3._NEWLINE_L'altra forma estable s'anomena . La seva estructura \xc3\xa9s la d'una espinel\xc2\xb7la amb d\xc3\xa8ficit de cations. L'estructura \xc3\xa9s menys compacte, la qual cosa es tradueix en una densitat de 3,4 g/cm\xc2\xb3, un 15\xc2\xa0% inferior a la densitat de la forma . S'obt\xc3\xa9 deshidratant l'hidr\xc3\xb2xid d'alumini, , per sota dels 450 \xc2\xb0C.  _NEWLINE_D'altres formes (i ) s'obtenen per deshidrataci\xc3\xb3 de l'hidr\xc3\xb2xid d'alumini a baixes temperatures. Totes presenten una petita proporci\xc3\xb3 d'anions hidr\xc3\xb2xid, la qual disminueix amb l'augment de la temperatura. Les que s'obtenen per deshidrataci\xc3\xb3 per sota dels 600 \xc2\xb0C () pertanyen al grup , es poden formular com , i s'anomenen al\xc3\xbamines activades, ja que adsorbeixen i funcionen com a catalitzadors. Les altres s\xc3\xb3n del grup  i s'obtenen per deshidrataci\xc3\xb3 de l'hidr\xc3\xb2xid d'alumini entre 600 i 1000 \xc2\xb0C.\n_START_SECTION_\nProc\xc3\xa9s de producci\xc3\xb3\n_START_PARAGRAPH_\nLa ind\xc3\xbastria empra el proc\xc3\xa9s Bayer per produir \xc3\xb2xid d'alumini a partir de la bauxita. Les bauxites s\xc3\xb3n roques majorit\xc3\xa0riament compostes per hidr\xc3\xb2xids d'alumini derivats de l'alteraci\xc3\xb3 dels aluminosilicats que constitueixen la majoria de les roques i dels sediments. Per eliminar els compost que no interessen, la bauxita \xc3\xa9s rentada, polvoritzada i dissolta en hidr\xc3\xb2xid de sodi a alta pressi\xc3\xb3 i temperatura. El l\xc3\xadquid resultant cont\xc3\xa9 una soluci\xc3\xb3 d'aluminat de sodi, i un precipitat de residus que contenen ferro, silici, i titani._NEWLINE_La soluci\xc3\xb3 d'aluminat de sodi, separada i filtrada dels residus, \xc3\xa9s bombejada dins d'un enorme tanc. S'afegeixen fines part\xc3\xadcules d'\xc3\xb2xid d'alumini per tal d'induir la precipitaci\xc3\xb3 (proc\xc3\xa9s de sembra), una vegada que el l\xc3\xadquid es refreda. Les part\xc3\xadcules es dipositen en el fons del tanc, es remouen i despr\xc3\xa9s s\xc3\xb3n sotmeses a 1100\xc2\xa0\xc2\xb0C en un forn o calcinat, per tal d'eliminar l'aigua. El resultat \xc3\xa9s una pols blanca, \xc3\xb2xid d'alumini pur."